b'\n_START_ARTICLE_\nAmfetaminas\n_START_SECTION_\nIstorija\n_START_PARAGRAPH_\nAmfetamino naudojimas prasid\xc4\x97jo Vokietijoje, 1887 metais med\xc5\xbeiag\xc4\x85 atrado chemikas Laz\xc4\x83r Edeleanu. Iki 1927-t\xc5\xb3 met\xc5\xb3 amfetaminas buvo retai naudojamas, bet kai JAV psichofarmakologas Gordon Alles v\xc4\x97l i\xc5\xa1band\xc4\x97 \xc5\xa1i\xc4\x85 med\xc5\xbeiag\xc4\x85 ie\xc5\xa1kant efedrino pakaitalo, prasid\xc4\x97jo \xc5\xa1ios med\xc5\xbeiagos bandymai pritaikyti medicinoje. Apie 1934-ais Smith, Kline and French prad\xc4\x97jo pardavin\xc4\x97ti amfetamino inhaliatori\xc5\xb3 Benzedrine slogos sukeltam nosies u\xc5\xbesikim\xc5\xa1imui palengvint. Netrukus, \xc5\xbemon\xc4\x97s atrado priemoni\xc5\xb3, kaip \xc5\xa1\xc4\xaf inhaliatoriu panaudoti kitaip, savo tikslams. Vienu metu JAV daktarai amfetamin\xc4\x85 gydyti naudojo \xc4\xafvairiausiom "ligom" - nuo silpnumo iki galvos skausmo. Bet su laiku buvo pasteb\xc4\x97ta daug komplikacij\xc5\xb3. Vis da\xc5\xbeniau pasitaikanti priklausomyb\xc4\x97, perdozavimas, \xc5\xa1irdies infarktas ir mirties atvejai privert\xc4\x97 daktarus kitaip atsi\xc5\xbevelgti \xc4\xaf \xc5\xa1io vaisto paplitus\xc4\xaf naudojim\xc4\x85. _NEWLINE_Karo metu amfetaminas buvo pla\xc4\x8diai naudojamas j\xc4\x97gos ir psichikos sustipr\xc4\x97jimui. Prie\xc5\xa1 m\xc5\xab\xc5\xa1\xc4\xaf norint pagerinti kareivi\xc5\xb3 fizin\xc4\x99 j\xc4\x97g\xc4\x85, dr\xc4\x85s\xc4\x85. Nema\xc5\xbeai pasakojim\xc5\xb3 atspindi, apie amfetamin\xc4\x85 suteikiant\xc4\xaf dvigubai daugiau j\xc4\x97g\xc5\xb3, panaikinant\xc4\xaf skausm\xc4\x85, baim\xc4\x99. Vadai kariams i\xc5\xa1dalindavo neai\xc5\xa1kias tabletes, kai kurie kariai jas i\xc5\xa1mesdavo, kiti jas nurydavo. Liudijimai sako, jog prie\xc5\xa1\xc4\x85 suvarpydavo keliasde\xc5\xa1imt kulk\xc5\xb3, o \xc5\xa1is toliau gindavo savo pozicijas kol mirtinai nukraujuodavo. \xc5\xa0iais laikais, amfetaminas vis dar duodamas kariams, kad tapt\xc5\xb3 ar\xc5\xa1esni, aktyvesni kautyn\xc4\x97se. Nuo antrojo pasaulinio karo iki dabar amfetamino, ar naujesni\xc5\xb3 med\xc5\xbeiag\xc5\xb3 kaip modafinilo, duodama karo lak\xc5\xabnams, norint pagreitinti j\xc5\xb3 reakcij\xc4\x85, padidinti budrum\xc4\x85 ilgose operacijose. Stimuliantai itin vertinami situacijose, kai pilotas turi patruliuoti ilgas valandas ir po to akimirksniu reaguoti \xc4\xaf netik\xc4\x97tai susidariusi\xc4\x85 kovin\xc4\x99 pad\xc4\x97t\xc4\xaf, ry\xc5\xbetingai veikti ilgai nemiegojus. Re\xc4\x8diau, bet taip pat duodama stimuliant\xc5\xb3 ir kit\xc5\xb3 profesij\xc5\xb3 kariams.\n_START_SECTION_\nToksi\xc5\xa1kumas ir neigiami efektai\n_START_PARAGRAPH_\nAmfetaminas yra vienas i\xc5\xa1 labiausiai paplitusi\xc5\xb3 gatv\xc4\x97s narkotik\xc5\xb3. Jo populiarum\xc4\x85 gatv\xc4\x97je tikriausiai lemia daug labiau \xc5\xbealinga ir priklausomyb\xc4\x99 sukelianti metamfetamino forma. \xc5\xa0i\xc4\x85 stimulianto form\xc4\x85 naudojant yra greitai prieinama prie adatos, taip sukeliant labai sunkiai gydom\xc4\x85 priklausomyb\xc4\x99. Metamfetamino toksi\xc5\xa1kumas itin did\xc4\x97ja su doz\xc4\x97s kiekiu ir pa\xc5\xbeeid\xc5\xbeia smegenis, nuo ko \xc5\xbemogus patiria rimt\xc5\xb3, ilgalaiki\xc5\xb3 psichologini\xc5\xb3 ir kit\xc5\xb3 problem\xc5\xb3. Ilg\xc4\x85 laik\xc4\x85, didel\xc4\x97m doz\xc4\x97m vartojant amfetamin\xc4\x85, arba dar stipresn\xc4\xaf metamfetamin\xc4\x85, pasirei\xc5\xa1kia pa\xc5\xa1aliniai efektai. Impotencija ir rimtesni, da\xc5\xbeniau pasitaikantys sutrikimai, kaip amfetaminin\xc4\x97 psichoz\xc4\x97, daro \xc5\xa1i\xc4\x85 narkotin\xc4\x99 med\xc5\xbeiag\xc4\x85 itin pavojinga. Psichoz\xc4\x97s metu \xc5\xbemogus neatskiria kas yra tikra, o kas ne, nepasitiki \xc5\xbemon\xc4\x97m, vis\xc5\xb3 bijo. Perdozavus patiriamos dar rimtesn\xc4\x97s problemos - konvulsijos, kv\xc4\x97pavimo sutrikimai, pavojinga k\xc5\xabno temperat\xc5\xabra, koma ir mirtis. Ilgiau naudojant ir staiga nutraukus, pasitaiko psichiniai sutrikimai kaip paranoja, baim\xc4\x97s ar nerimo jausmas, \xc5\xa1izofrenija, agresija. Atsiradus priklausomybei kartu atsiranda nuolatinis nuovargis negavus doz\xc4\x97s, smark\xc5\xabs mitybos sutrikimai, nenoras valgyti, depresija, nemiga. Minimi vienetiniai atvejai, kai visi\xc5\xa1kai nemiegama ir nevalgoma net vis\xc4\x85 savait\xc4\x99, tai da\xc5\xbeniausiai sukelta veniniu b\xc5\xabdu naudojamo metamfetamino. D\xc4\x97l tokio i\xc5\xa1sekimo galima mirti, o pa\xc4\x8diam \xc5\xbemogui kilti agresyvumas bei polinkis neapgalvotiems veiksmams bandant gauti nauj\xc4\x85 doz\xc4\x99. D\xc4\x97l sunkaus proceso metant amfetamin\xc4\x85, \xc5\xbemogus link\xc4\x99s savi\xc5\xbeudybei. Norint atsikratyti priklausomyb\xc4\x97s reikia profesonal\xc5\xb3, kurie i\xc5\xa1mano priklausomyb\xc4\x97s ligas.\n_START_SECTION_\nPoveikis\n_START_PARAGRAPH_\nPoveikio apra\xc5\xa1ymus labai supainioja tai, kad gatv\xc4\x97je galima gauti skirtingo grynumo ir \xc4\xafvairiausi\xc5\xb3 tipo amfetamini\xc5\xb3 darini\xc5\xb3. Prekeiviai sumai\xc5\xa1o amfetamin\xc4\x85 su soda, taip siekdami padidinti peln\xc4\x85. O vartotojas, ne\xc5\xbeinant kokio grynumo produktas gali lengvai perduozoti. Galiausiai, tuo pa\xc4\x8diu gatv\xc4\x97s vardu \xe2\x80\x9eamfa\xe2\x80\x9c, galima gauti daug stipresnio ir pavojingesnio metamfetamino. Pasitaiko atvej\xc5\xb3, kai i\xc5\xa1 sirup\xc5\xb3 nuo kosulio ar pur\xc5\xa1kal\xc5\xb3 nuo astmos i\xc5\xa1skiriamas efedrinas, kuris irgi parduodamas kaip amfetaminas. Tai gali sukelti visai nelaukt\xc4\x85 ir netik\xc4\x97t\xc4\x85 poveik\xc4\xaf. D\xc4\x97l neai\xc5\xa1kaus grynumo, priemai\xc5\xa1\xc5\xb3 bei prastos kokyb\xc4\x97s produkto, kuris gali tur\xc4\x97ti toksi\xc5\xa1k\xc5\xb3 med\xc5\xbeiag\xc5\xb3, galima lengvai apsinuodyti. Retais atvejais \xc5\xbemog\xc5\xb3 i\xc5\xa1tinka mirtis._NEWLINE_\xc4\xaeprasto amfetamino poveikis t\xc4\x99siasi apie 6 valandas, metamfetamino poveikis daug ilgesnis. \xc5\xbdinomi tokie efektai:\n_START_SECTION_\nPriklausomyb\xc4\x97\n_START_PARAGRAPH_\nFizin\xc4\x97s priklausomyb\xc4\x97s nesukelia, sukelia rimt\xc4\x85 psichologin\xc4\x99 priklausomyb\xc4\x99. Greit vystosi stipri tolerancija, \xc5\xbemog\xc5\xb3 vedant\xc4\xaf link pavojing\xc5\xb3 dozi\xc5\xb3.\n_START_SECTION_\nChemija\n_START_PARAGRAPH_\nAmfetaminas pirm\xc4\x85 kart\xc4\x85 susintetintas 1887 metais Berlyno universitete. Amfetaminas yra chiralinis junginys. Galima i\xc5\xa1skirti du strukt\xc5\xabri\xc5\xa1kai identi\xc5\xa1kus, bet molekul\xc4\x97s i\xc5\xa1vaizda skirtingus amfetaminus. Stebimas ir skirtingas chiralini\xc5\xb3 izomer\xc5\xb3 poveikis. Kartu amfetaminas \xe2\x80\x93 pati strukt\xc5\xabri\xc5\xa1kai papras\xc4\x8diausia med\xc5\xbeiaga i\xc5\xa1 narkotini\xc5\xb3 chemini\xc5\xb3 jungini\xc5\xb3 klas\xc4\x97s. Kiti gerai \xc5\xbeinomi amfetamino dariniai, yra metamfetaminas, pseudoefedrinas ir MDMA. _NEWLINE_D\xc4\x97l palyginus paprastos, nors pavojingos gamybos proced\xc5\xabros, da\xc5\xbenai ry\xc5\xbetamasi atlikti sintez\xc4\x99 turint tik elementarias arba prastas organin\xc4\x97s chemijos \xc5\xbeinias. Nauji \xc4\xafstatymai grie\xc5\xbetai kovoja su \xc5\xa1ios med\xc5\xbeiagos plitimu; jie yra skirti u\xc5\xbedrausti med\xc5\xbeiagas naudojamas sintez\xc4\x97je - jas buvo galima lengvai \xc4\xafsigyti, bet dabar tai atlikti daug sunkiau. Nors \xc4\xafstatymai kovai paskiria daug pinig\xc5\xb3, poreikis ir pelnas sukuria nesibaigiant\xc4\xaf kar\xc4\x85 prie\xc5\xa1 narkotikus, kuris pasiglem\xc5\xbeia daug gyvybi\xc5\xb3 ir vis da\xc5\xbeniau kritikuojamas.'